**Gwobrau Chwaraeon Anabledd Cymru 2020**

Gwybodaeth am y Categorïau

Mae llwyddiant yn y Gwobrau yn dibynnu ar ddau ffactor: ansawdd y cyflawniadau chwaraeon, hyfforddiant neu wirfoddoli a ddangosir gan yr enwebeion ac ansawdd yr enwebiad ei hun.

* Mae'r broses enwebu yn syml ond i wneud cyfiawnder â'r person rydych chi'n ei enwebu, dilynwch y cyngor hwn:
  + Edrych ar y meini prawf beirniadu i sicrhau eich bod yn gwneud enwebiad yn y categori cywir.
  + Dilyn y rheol euraid a dweud y stori am gyflawniadau ac effaith, gan roi rhagor o fanylion i gefnogi hyn.
  + Dilyn cyfarwyddyd y categori ar gyfer yr hyn rydym yn chwilio amdano.
  + Dod â'r enwebiad yn fyw gydag enghreifftiau o sut mae'r ymgeisydd wedi gwneud gwahaniaeth gwirioneddol i'w gamp neu ei glwb, neu’r ddau os oes modd, gydag ystadegau/canlyniadau a dyfyniadau gan rai o'i athletwyr/aelodau clwb/cynrychiolwyr sefydliad.
  + Cyflwyno'r enwebiad naill ai drwy ddefnyddio'r ffurflen sy'n berthnasol i'r wobr rydych yn enwebu ar ei chyfer neu greu fideo ar gyfer yr enwebiad. Defnyddiwch y Ffurflen Enwebu i gyfeirio'r hyn rydych yn ei ddweud a'r manylion rydych yn eu rhoi am yr enwebai.
  + Cynnwys tystiolaeth o sut mae'r unigolyn a enwebir (neu unigolion mewn clwb) wedi gadael gwaddol, yn y gamp neu amgylchedd cenedlaethol/lleol. Gallai hyn fod drwy gyfleoedd parhaus sydd ar gael i gyfranogwyr neu welliant tymor hir i'r gamp.
* Dim ond yr wybodaeth ar y ffurflen enwebu neu yn y fideo enwebu fydd y panel beirniaid yn ei hystyried felly plîs **PEIDIWCH â chynnwys unrhyw atodiadau nac unrhyw fideos eraill.**

**Sylwer bod rhai categorïau penodol wedi'u cyfyngu i swyddogaethau neu safonau cyfranogiad penodol. Nodir y rhain isod. Os yw'n briodol, dylid gofyn am gymeradwyaeth y Corff Rheoli Cenedlaethol cyn ei gyflwyno.**

**Gwobr Athletwr Newydd y Flwyddyn**

Mae'r wobr hon yn cydnabod yr effaith eithriadol mae athletwr newydd sy’n dod i'r amlwg wedi'i chael yn ystod 2019 neu’r tymor a ddaeth i ben ym mis Mawrth 2020.

Gall yr athletwyr ddod o ddosbarthiadau Paralympaidd, Byddarlympaidd, Nam Deallusol (Gemau Olympaidd Arbennig a/neu INAS).

Mae'r categori hwn wedi'i gyfyngu i athletwyr sydd wedi torri drwodd yn 2019 naill ai drwy gael eu dewis ar gyfer Llwybr Perfformiad Chwaraeon Anabledd Cymru neu garfan neu dîm Corff Rheoli Cenedlaethol yn y DU.

Yr hyn rydym yn chwilio amdano:

* Tystiolaeth o gyflawniadau rhwng 1af Ionawr 2019 a 1af Mawrth 2020
* Llwyddiant medalau ar lefel Genedlaethol, Brydeinig, Rhyngwladol
* Tystiolaeth i ddangos potensial i sicrhau anrhydeddau rhyngwladol pellach ar lefel Ewropeaidd neu Fyd
* Ymroddiad ac ymrwymiad i’w camp
* Tystiolaeth gan eu Corff Rheoli Cenedlaethol yng Nghymru/y DU o'u potensial yn eu camp/au.

*Ar gyfer cyflawniadau rhwng 1af Ionawr 2019 a 1af Mawrth 2020*

Proses ar gyfer dewis o blith yr holl enwebeion:

* Bydd y Panel Mewnol yn llunio rhestr fer o chwech enwebai
* Bydd y Panel yn dewis enillydd a dau arall ar gyfer y rownd derfynol
* Cyhoeddir enw'r enillydd mewn digwyddiad priodol

**Athletwr y Flwyddyn**

Mae'r wobr hon yn cydnabod cyflawniad eithriadol athletwr a’i ymrwymiad i’w gamp a’i lwybr yn ystod 2019 neu’r tymor a ddaeth i ben ym mis Mawrth 2020.

Gall yr athletwyr ddod o ddosbarthiadau Paralympaidd, Byddarlympaidd, Nam Deallusol (Gemau Olympaidd Arbennig a/neu INAS).

Yr hyn rydym yn chwilio amdano:

• Tystiolaeth o gyflawniadau rhwng 1af Ionawr 2019 a 1af Mawrth 2020

• Llwyddiant medalau ar lefel Genedlaethol, Brydeinig, Rhyngwladol

• Ymrwymiad i’w camp y tu allan i lwyddiant medalau

Proses ar gyfer dewis o blith yr holl enwebeion:

* Bydd y Panel Mewnol yn llunio rhestr fer o chwech enwebai
* Bydd y Panel yn dewis enillydd a dau arall ar gyfer y rownd derfynol
* Cyhoeddir enw'r enillydd mewn digwyddiad priodol

**Sefydliad insport y Flwyddyn**

Mae'r wobr hon yn cydnabod cyflawniad eithriadol Clwb, Sefydliad neu raglen gynhwysol yn ystod 2020. Bydd y sefydliad yn dangos ymrwymiad i egwyddorion cynhwysiant a’u twf gan weithio tuag at un o'r rhaglenni insport i gynyddu cyfleoedd i bobl anabl.

Yr hyn rydym yn chwilio amdano yw enghreifftiau o'r canlynol:

* Tystiolaeth o’r effaith mae'r Sefydliad wedi'i chael ar ehangu mynediad i chwaraeon cynhwysol drwy ei raglenni
* Tystiolaeth o weithio gyda phobl anabl
* Tystiolaeth o sut mae'r Sefydliad wedi addasu ei ddull o weithredu i ddarparu cyfleoedd i bobl anabl
* Enghreifftiau o arferion arloesol
* Tystiolaeth o'r effaith mae dull o weithredu’r sefydliad gyda chynhwysiant wedi'i chael ar ei weithlu hyfforddi/gwirfoddoli
* Tystiolaeth o'r effaith mae dull o weithredu’r sefydliad gyda chynhwysiant wedi'i chael ar ei waith marchnata/hyrwyddo cyfleoedd
* Tystiolaeth o'r cynnydd yn nifer yr aelodau anabl yn y sefydliad
* Dangos tystiolaeth o effaith ehangach y sefydliad ar y cyfranogwyr a/neu'r perfformwyr (fel datblygiad personol, iechyd a lles a chyrhaeddiad addysgol)

Y broses ar gyfer dewis o blith yr holl enwebeion:

* Enwebir yn gyhoeddus drwy bartneriaid ChAC
* Bydd y Panel Mewnol yn llunio rhestr fer o chwe sefydliad
* Bydd y Panel yn dewis enillydd a dau arall ar gyfer y rownd derfynol
* Cyhoeddir enw'r enillydd mewn digwyddiad priodol

**Gwobr ‘Ysbrydoli fy Siwrnai’**

Mae'r wobr hon yn cydnabod cyflawniadau enwebai a'r rhai sydd wedi ysbrydoli ei siwrnai, sy'n cymryd rhan yn y gamp/gweithgaredd anabledd a ddewiswyd ganddo yng Nghymru. Bydd angen iddo fod wedi bod yn weithgar yn y gweithgaredd/camp yma rhwng mis Ionawr 2019 a mis Mawrth 2020. Bydd y Wobr hon hefyd yn cydnabod yr ysbrydoliaeth. Bydd cadwyn hyfforddwyr/darparwyr yr enwebeion yn cael eu cydnabod am eu cyfraniadau mawr at eu siwrnai at lwyddiant. Mae'r wobr ei hun yn dathlu ac yn arwydd o bwysigrwydd hyfforddiant/darpariaeth gynhwysol cynyddol sy'n canolbwyntio ar yr unigolyn a'r cymorth a'r amser parhaus, ymroddedig a fuddsoddir ynddynt drwy gydol eu hymwneud â chwaraeon/gweithgarwch. Felly, gellir enwebu **hyd at 5** unigolyn arall fel pobl sydd wedi ysbrydoli'r enwebai i gymryd rhan, neu i barhau yn eu gweithgaredd/chwaraeon. Gall yr unigolion sydd wedi ysbrydoli'r enwebai fod yn ysbrydoliaeth yn y gorffennol neu'r presennol ac NID yw eu hymwneud wedi'i gyfyngu i 2020.

Nid yw'r Categori hwn ar gyfer unigolion y gellid eu henwebu hefyd am Wobr Athletwr y Flwyddyn.

Yr hyn rydym yn chwilio amdano:

Efallai bod yr **Enwebai** wedi cael:

* Blwyddyn ragorol o gyflawniadau/cerrig milltir personol (gall hyn fod mewn twrnameintiau neu gystadlaethau, neu wrth ddatblygu sgiliau, presenoldeb mewn sesiynau ac ati)
* Blwyddyn lle mae bod yn weithgar neu ymwneud â champ wedi gwneud byd o wahaniaeth iddo fel unigolyn (wedi dod yn iachach, cryfhau ei iechyd meddwl, gwella ei hunanhyder, canfod cymhelliant (newydd), ac ati)

Efallai bod yr **unigolion sydd wedi ysbrydoli’r enwebai** wedi gwneud y canlynol:

* rhoi o’u hamser i gael yr enwebai i ymwneud â’r gweithgaredd/camp; efallai eu bod wedi gwneud rhywbeth sydd wedi gwneud y gwahaniaeth (darparu rhywfaint o offer, newid agweddau a dulliau gweithredu, mynd yr ail filltir i wneud rhywbeth, ac ati)
* bod yn fodel rôl ac yn annog yr enwebai (ac eraill) i ymgymryd â gweithgaredd/camp
* ymwneud â threfnu clwb neu sesiynau, digwyddiadau neu dwrnameintiau/cystadlaethau y mae'r enwebai wedi bod yn rhan ohonynt
* dangos yn gyson eu bod yn poeni am gynhwysiant mewn gweithgarwch corfforol (gan gynnwys chwaraeon) yn y gymuned, addysg, Corff Rheoli Cenedlaethol, Sefydliad 3ydd Sector, neu glwb
* neu’n dod o’r meysydd canlynol:
  + **addysg** (athro AG, CydADY, darparu cefnogaeth un i un, athro dosbarth, darlithydd, pennaeth, cynorthwy-ydd amser cinio, ac ati)
  + **chwaraeon** (swyddog datblygu (Awdurdod Lleol, Corff Rheoli Cenedlaethol neu sefydliad arall), hyfforddwr, gwirfoddolwr, swyddog, arweinydd, Llysgennad, model rôl, ac ati)
  + **gwasanaethau cymdeithasol** (gofalwr/cynorthwy-ydd personol, gweithiwr cymdeithasol, ac ati)
  + **y teulu** (rhiant/gwarcheidwad, brawd/chwaer, taid/nain, ffrind, partner, ac ati)
  + **milwrol** (cydweithiwr, swyddog rheoli/uwch swyddog, model rôl, ac ati)
  + **iechyd** (meddyg, ffisiotherapydd, therapydd galwedigaethol, therapydd iaith a lleferydd, awdiolegydd, offthalmolegydd, ac ati)
  + **maes arall** (gyrrwr tacsi, gyrrwr bws, ac ati)

Y broses ar gyfer dewis o blith yr holl enwebeion:

* Enwebir yn gyhoeddus drwy bartneriaid ChAC
* Bydd y Panel Mewnol yn llunio rhestr fer o chwech
* Bydd y Panel yn dewis enillydd a dau arall ar gyfer y rownd derfynol
* Cyhoeddir enw'r enillydd mewn digwyddiad priodol

**Gwobr Cyflawniad Oes Jim Munkley**

Mae'r wobr hon ar gyfer unigolyn sydd wedi rhoi o’i amser i ddatblygu neu gyfrannu at chwaraeon anabledd yng Nghymru naill ai ar lefel genedlaethol neu mewn lleoliad cymunedol dros nifer o flynyddoedd.

Yr hyn rydym yn chwilio amdano:

* Ymrwymiad oes i wella chwaraeon anabledd mewn unrhyw sefyllfa chwaraeon – o hyfforddi, dyfarnu, gweinyddu i olchi'r cit, gyrru bws y tîm, paratoi lluniaeth neu hyd yn oed drefnu a chynnal a chadw’r tiroedd.
* Mae wedi bod yn allweddol wrth recriwtio pobl eraill i helpu mewn chwaraeon i alluogi'r clwb neu'r sefydliad chwaraeon i ddatblygu.
* Mae wedi ymwneud ag arfer arloesol sydd wedi gwneud gwahaniaeth i gyfranogiad, cyswllt, perfformiad, hyfforddiant, arweinyddiaeth neu wirfoddoli mewn chwaraeon anabledd.
* Mae wedi sefydlu rhaglenni neu waddol sydd wedi galluogi'r chwaraeon, y sefydliadau neu waith y clwb i barhau, tyfu a dylanwadu, cynnwys ac ysbrydoli.
* Ceir tystiolaeth glir o’r effaith ehangach y mae'r cyfraniad yn ei chael ar y cyfranogwyr/perfformwyr mae wedi dylanwadu arnynt (fel datblygiad personol, iechyd a lles cadarnhaol, cyrhaeddiad addysgol, mynediad at gyfle, ac ati).

Dylai’r enwebiadau fod ar gyfer **gwirfoddolwyr** y mae eu gwaith wedi bod yn fwyaf dylanwadol yng Nghymru neu ar bobl anabl Cymru a'u teuluoedd. Dylid dangos cyflawniadau llwyddiannus arwyddocaol ac amlwg dros nifer o flynyddoedd.

Y broses ar gyfer dewis o blith yr holl enwebeion:

* Enwebir yn gyhoeddus drwy bartneriaid ChAC
* Ystyrir pob enwebai gan y Panel
* Bydd y Panel yn penderfynu ar enillydd yn unig ac yn cyhoeddi ei enw mewn digwyddiad priodol